BODOLAND रादाब, Kokrajhar, November 1: दुलाराय बर’ फरायसा आफादनि  गायसनगिबि आफादगिरि मुगानि आगदारि बानेस्वर बसुमतारीनि 79थि जोनोम सानखौ मिरु एबसुया बाकसा जिल्ला एबसु आरो चापागुरि कक्लाबारि दख’रा एबसुनि मददजों जिल्लानि सिमला चौधुरिफारा गेवलां गेलेग्रा फोथाराव सानसेनि मेहेरगोनां हाबाफारिजों खुंफुंनाय जायो  । हाबाफारि बादियै फुंबिलिनि गोथार आर’जखौ जागायनानै एबसुनि गोथार फिरफिलाखौ बिरहोयो मिरु एबसुनि आफादगिरि दिपेन बर’या । मिरु एबसुनि आफादगिरि दिपेन बर’या गावनि बिबुंथि समाव बर’ हारिखौ गेरेमसा हारि दानायनि बाथ्राफोरखौ फोरमायथियो आरो दुलाराय बर’ फरायसा आफादा हारि माहारिनि खौसेथिखौ लानानै अरायबो खामानि मावलांगोन, हारिखौ रैखाथि होनाय समाव से इन्सिबो दावद्रोदनाया नंङा  आरो बर’ हारिनि मोनफ्रोमबो बिथिंयावनो बाहागो लानानै जेंना जेंसिफोरखौ फोजोबनो नाजानाया अरायबो थागोन होनना बुंथियो । बेनि उनावनो  मुगानि आगदारि बानेस्वर बसुमतारिनि सावगारियाव बिबार बाउजेनो आंगो अनजालि बिसि फुलेस्वरि बसुमतारिया  बेनि उनाव गोजोन आरो खौसेथिनि थाखाय फारौ बिरहोयो बर’ थुनलाइ आफादनि लेङाइ आफादगिरि सिताराम बसुमतारी आरो दुलाराय बाथौ गौथुमनि आफादगिरि ड० लिलाधर ब्रह्मआ ।